






ELŐTERJESZTÉS



Tabajd Község Önkormányzata Képviselő-testületének
2026. augusztus 26. napjára összehívott 
rendkívüli, nyílt ülésére



6. napirendi pont





Az előterjesztés címe és tárgya: 
A területi háziorvosi alapellátás és iskola-egészségügyi feladatok biztosítására létrejött feladat-ellátási szerződés módosítása





A tárgykört rendező jogszabály:
- az önálló orvosi tevékenységről szóló 2000. évi II. törvény
- a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet 
 

 
 


Előterjesztő: 			Bárányos Csaba polgármester 
Előterjesztést készítette: 	Dr. Fehér Diána aljegyző
                                               Hidasi-Nagy Adrienn jegyzőkönyvvezető








Tisztelt Képviselő-testület!

A Hivatal épületének energetikai felújítása miatt szükségessé vált a META PREVENT Kft.-vel fennálló feladatellátási szerződés módosítása, tekintettel arra, hogy a felújítási munkálatok a háziorvosi rendelő helyiségét is érintik.

A felújítás időtartama alatt a háziorvosi rendelés zavartalan biztosítása érdekében az Önkormányzat felvette a kapcsolatot Alcsútdoboz Település Önkormányzatával. A tárgyalások eredményeként lehetőség nyílik arra, hogy a tabajdi háziorvosi rendelés a felújítási munkálatok ideje alatt az alcsútdobozi háziorvosi rendelőben kerüljön megtartásra.

A két település rendelési időpontjai között nincs időbeli átfedés, ezért a szolgáltatás ideiglenes áthelyezése kizárólag a rendelés helyszínének módosítását teszi szükségessé. Ennek megfelelően a META PREVENT Kft.-vel kötött feladatellátási szerződés módosítása indokolt.

Kérem a Tisztelt Képviselőket, hogy előterjesztésem vitassák meg és a határozati javaslat elfogadásával hagyják jóvá a feladatellátási szerződés módosítását.

Tabajd, 2026. augusztus 13.


Tisztelettel:


                             Bárányos Csaba
   				                                            polgármester  


Határozati javaslat:

Tabajd Község Önkormányzata Képviselő-testületének
 …/2026.(VIII.26.) határozata

A területi háziorvosi alapellátás és iskola-egészségügyi feladatok biztosítására létrejött feladatellátási szerződés 6. számú módosításának jóváhagyása

Tabajd Község Önkormányzata Képviselő-testülete úgy dönt, hogy a META PREVENT Korlátolt Felelősségű Társasággal a területi háziorvosi alapellátás és iskola-egészségügyi feladatok biztosítására kötött feladatellátási szerződés 7. számú módosítását a határozat melléklete szerinti tartalommal jóváhagyja.
A Képviselő-testület felhatalmazza a polgármestert a határozat mellékletét képező feladatellátási szerződés módosítás aláírására.

Felelős: 	Polgármester
Határidő: 	Azonnal
 



1. melléklet a ……../2026.(VIII.26.) határozathoz


FELADATELLÁTÁSI SZERZŐDÉS
a területi háziorvosi alapellátás és iskola-egészségügyi feladatok biztosítására 
7. számú módosítása
amely létrejött egyrészről Alcsútdoboz Település Önkormányzat (8087 Alcsútdoboz, József Attila u. 5., képviseli: Jére Csaba polgármester, stat. sz.: 15727031-8411-321-07), valamint Tabajd Község Önkormányzata (8088 Tabajd, Dózsa Gy. utca 2., képviseli: Bárányos Csaba polgármester, stat.sz: 15727574-8411-321-07) mint megbízó (továbbiakban: Megbízó)

másrészről a META PREVENT Korlátolt Felelősségű Társaság (székhely: 8087 Alcsútdoboz, Béke utca 2., adószám: 24930633-1-07, cégjegyzékszám: 07-09-025442, pecsétszám: 57076 képviseli: Dr. Hadházi Ádám), mint megbízott (továbbiakban Megbízott) között, 
az Önkormányzat egészségügyi alapellátási, háziorvosi/házi gyermekorvosi (továbbiakban: háziorvosi) és iskolaegészségügyi feladatok területi ellátási kötelezettséggel történő ellátása tárgyú, 2020. december 11. napján kelt szerződés módosítása tárgyában:

1. A szerződés 5. c.) pontja helyébe az alábbi rendelkezés lép:
„c) A helyettesítés helye a helyettesített körzet 8087 Alcsútdoboz, Béke u. 2. szám alatti háziorvosi rendelője.”

2.  A szerződés 6.  pontja helyébe az alábbi rendelkezés lép:
„A Megbízó – a jelen szerződés mellékletét képező leltár szerint – az Alcsútdoboz, Béke u. 2. szám alatti orvosi rendelő helyiségét, tartozékait, berendezési tárgyait térítésmentesen a Megbízott használatába adja, aki azt átveszi, azokat a jó gazda gondosságával gondozza, megőrzi és értük anyagi felelősséget vállal. A használatba adott helyiségek berendezései és a felszerelési tárgyak csak a háziorvosi alapellátás feladataira használhatók. A Megbízott vállalja az átadott felszerelés működőképességének fenntartását.”

3. Jelen szerződésmódosítást Alcsútdoboz Település Önkormányzat Képviselő-testülete a …../2026.(…...) és Tabajd Község Önkormányzata Képviselő-testülete a  ……./2026. (…...) határozatával jóváhagyta. 

4. Jelen szerződésmódosítás az aláírását követő napon lép hatályba.

5. A szerződés egyéb rendelkezései változatlan tartalommal érvényesek és hatályosak.

6. A szerződésmódosítást a Felek, mint akaratukkal mindenben megegyezőt írják alá.

Alcsútdoboz, 2026. ...

                 Jére Csaba						    Bárányos Csaba
Alcsútdoboz Település Önkormányzat			Tabajd Község Önkormányzata
               polgármester				
	polgármester
                      Dr. Hadházi Ádám
META PREVENT Korlátolt Felelősségű Társaság
                           háziorvos
Jogi ellenjegyző:
	Dr. Sisa András
		jegyző

Pénzügyileg ellenjegyző:

Polyefkó Mária						Zsoldi Éva Zsófia 
pénzügyi ügyintéző 					pénzügyi ügyintéző
